Klubi Regbisë Tirana

Klubi Regbisë Tirana ose KR Tirana (English:Tirana Rugby Club) është një klub regbie me qendër në Tiranë, Shqipëri.
Krijuar më gusht 2013, KR Tirana është klubi i parë dhe më i vjetri në Shqipëri.

Para-krijimi
Në vitin 2011, disa djem vendosën të promovojnë regbinë si një sport krejt të ri në  Shqipëri. Ndeshja e parë u organizua në 4 gusht 2013, me pjesëmarrjen e disa lojtarëve te Klubit të Regbisë Tirana dhe disa emigrantëve nga Italia. Organizimi ishte një event promocional në Stadiumin Selman Stërmasi.

Historia
Në gusht 2012, Ekipi fillestar filloi si “Tirana Lions Rugby Club” dhe më vonë u bë “Klubi Regbisë Tirana”. Klubi u formua me përpjekje të përbashkët të; Stiljan Sala, Xhino Drangu, Mariglen Nezaj dhe Kein Turdiu. Përfaqësonte një përpjekje vërtet pioniere ku përpjekja e të lartpërmendurve ishte që të sillnin regbin tek të rinjtë kryeqytetas. Ndonëse një sport me një kulturë të panjohur më parë, numri i lojtarëve nga shkolla të ndryshme rritej vazhdimisht. 

Xhino Drangu dhe Adam Vernon ishin dy njerez që punuan dhe u përpoqën fort për të hedhur hapat e parë të kësaj loje, gjë që më pas e bëri dhe rekrutimin më të lehtë. Të tjerë lojtarë u afruan në klub. Drangu ka pasur një ekperiencë 5-vjeçare në Britani. Ai u bë trajneri i parë i KR Tirana më 2013. Ai ndihmoi lojtarët të fillonin të kuptonin e të luanin sportin e regbisë në menyrë të mirëfilltë. Me kalimin e kohës, pasi skuadra u bë më solide erdhi momenti për ndeshjen e parë miqësore ndaj klubit KR Kosova Roosters. Në vitin 2014 Adam Vernon u bë trajneri i dytë i skuadrës. Adam është me origjinë angleze dhe ka luajtur regbi në nivele të larta. Në vitin 2014 u zhvillua ndeshja e dytë miqësore, po kundër KR Kosova Roosters, prapë në Tiranë. Në fillim të vitit 2015 u bë aplikimi në gjykatë për ligjërimin dhe regjistrimin e skuadrës. Pas shumë përpjekjesh, u arrit me sukses të bëhet regjistrimi dhe të merrej statusi "Shoqatë jofitimprurëse". Po në këtë vit, përpos regbi-t ekipi mori pjesë dhe në ndeshjen e parë të kriketit, zhvilluar në Shqipëri, ndeshje e organizuar me mbështetje nga pjesëtarë të Ambasadës Britanike dhe "Crown Agents".

Veprimtariɑ

Në vitin 2015 KR Tirana mori pjesë në një turne organizuar në Kosovë. Në këtë turne merrnin pjesë 3 skuadra:

KR Tirana (Shqipëri)

KR Kosova Roosters (Kosovë)

Kibubu RC (Belgjikë)

Në fund të veprimtarisë, Tirana u rendit e treta.
Po në vitin 2015 u luajtën 2 ndeshje të tjera miqësore kundër KR Podgorica nga Mali i Zi. Edhe pse u humbën me rezultate të thella, këto ishin dy ndeshje shumë të vlefshme përsa i përket eksperiencës, sepse një pjesë e mirë e lojtarëve malazezë luanin për ekipin Kombëtar të Malit të Zi. Ndeshja e parë u luajt ne Shqiperi dhe e dyta në Mal të Zi.

Duke pasur parasysh ekzistencën e një ekipi kompakt dhe lidhjet e krijuara me ekipe të tjera, u hodh ideja që të luhej kupa e parë mes skuadrave shqiptare në trojet e Shqipërisë etnike. Kupa u quajt "Kupa Skënderbe" dhe pjesëmarrësit e parë ishin vetëm 2 skuadra; KR Tirana dhe KR Kosova Roosters. Në këtë kupë mund të marrë pjesë çdo skuadër me origjinë shqiptare nga trojet e Shqipërisë etnike. Këtë vit kupa konsiston në 3 ndeshje në një kohështrirje 1-vjeçare , ku fitues shpallet ekipi që fiton 2 ndeshje.
Ndeshja e parë ishte më 28 nëntor 2015 dhe KR Tirana e fitoi me rezultatin 24-10. Ndeshja e dytë do luhet në prill 2016, në Prishtinë.

Planet e së ardhmes
Me rritjen në numër të ekipit kryeqytetas, synohet gjetja e një rivali serioz për të zhvilluar miqësore të tjera.
Synimi kryesor i KR Tirana është zhvillimi i sportit të regbisë në Shqipëri dhe, si skuadra e parë dhe e vetme e këtij sporti në Shqipëri, përhapja e këtij sporti mbetet një obligim i rëndësishëm.
Një tjetër synim është krijimi i ekipeve të tjera regbi në Shqipëri.
Një hap i rëndësishëm i ndërmarrë është krijimi i marrëdhënieve me ekipe ndërkombetare, pikërisht realizimi i binjakëzimit me 2 ekipe italiane, L'Aquila dhe Gran Sasso, me të cilat po tentohet organizimi i eventeve dhe ndeshjeve të ndryshme në të ardhmen.

Ekipi aktual
 Numri  Nënshtetësia  Emri  Mbiemri  Pozicioni1GirsjanPriskaLoose-head Prop2AurelGjeloshiHooker3DitmarHallaTight-head Prop 4GjergjiBitani Second Row5SerxhoHatibi Second Row 6KeinTurdiuBlank-side Flanker 7ArnaldoTeloOpen-side Flanker 8AndiBejoNumber 8 9LuigiSciorioScrum-half 10OlbanLlapajFly-half 11ArditSukaLeft Wing 12CristianKondiInside Center 13IndritMurguOutside Center 14JonGajoRight Wing 15MariglenNezajFull Back 16OrestBalaTight-head Prop 17FabianThanasajSecond Row 18EdviMuçaLoose-head Prop 19EugenGucajSecond Row20AdamVernonFly-half 21SilvioCelaFull Back 22Oğulcan YiğitŞatıroğluNumber 823DajanShatrajRight Wing 24ShabanPenxhoScrum-half25OrionJucjaSecond Row

Stafi aktual
PozicioniEmriPresidenti i klubit Xhino DranguTrajneri i parë Adam VernonKoordinator i brendshëm Ditmar HallaKoordinatori i jashtëm Mariglen NezajEkonomisti Kein TurdiuMarketing Andi BejoDrejtor i Regbisë Shqiptare Marty Lustiano

 Shih edhe këtë 

 Futsal Klub Tirana në Minifutboll (Meshkuj)
 Tirana AS në Futboll Femra
 PBC Tirana në Basketboll Meshkuj
 PBC Tirana në Basketboll Femra
 KV Tirana në Volejboll Meshkuj
 KV Tirana në Volejboll Femra
 KF Tirana në Futboll

 Referime 

Kategoria:KF Tirana
Kategoria:Klube futbolli
Tirana
Kategoria:Tiranë
Kategoria:Sports clubs established in 2013
Kategoria:Albanian rugby union teams
Kategoria:Sportet në Tiranë
Kategoria:2013 establishments in England